الأصل في البطل غير المثالي في فلسفة أسامة أنور عكاشة الدرامية هو التأرجح، المرجحة بين عالم وعالم او فكرة وفكرة، هي السبب والسبيل في طرح كل الأسئلة، وكان السؤال الرئيسي في زهن عكاشة أحنا كمصريين دلوقتي مين؟ ده سؤال طرحه بقوة في أرابيسك، وفي زيزينيا بيوريني مستوى أكثر صعوبة من السؤال ده، لدرجة إنك لغاية النهاردة مش قادر تترجم بشر عامر عبدالظاهر الشخص اللي قادر يكون بشر و بوتشي في نفس الوقت واعتقد في الدراما كلها محدش خبط في الحته الحساسة دي عند نفسية المواطن المصري زي ما عمل أسامة أنور عكاشة.. الله يرحمه.